CELEX: 31984R2825
Language: el
Date: 1984-10-05 00:00:00
Title: Κανονισμός (ΕΟΚ) αριθ. 2825/84 της Επιτροπής της 5ης Οκτωβρίου 1984 για τροποποίηση του κανονισμού (ΕΟΚ) αριθ. 283/84 όσον αφορά τις ημερομηνίες για την κατάρτιση του καταλόγου προτάσεων που λαμβάνονται υπόψη για τη χρηματοδότηση και για τη σύναψη συμβολαίων σχετικά με τη βελτίωση της ποιότητας του γάλακτος εντός της Κοινότητας

Avis juridique important

|

31984R2825

Κανονισμός (ΕΟΚ) αριθ. 2825/84 της Επιτροπής της 5ης Οκτωβρίου 1984 για τροποποίηση του κανονισμού (ΕΟΚ) αριθ. 283/84 όσον αφορά τις ημερομηνίες για την κατάρτιση του καταλόγου προτάσεων που λαμβάνονται υπόψη για τη χρηματοδότηση και για τη σύναψη συμβολαίων σχετικά με τη βελτίωση της ποιότητας του γάλακτος εντός της Κοινότητας  

Επίσημη Εφημερίδα αριθ. L 266 της 06/10/1984 σ. 0009 - 0009 Ισπανική ειδική έκδοση: Κεφάλαιο 03 τόμος 32 σ. 0122  Πορτογαλική ειδική έκδοση : Κεφάλαιο 03 τόμος 32 σ. 0122 

***** ΚΑΝΟΝΙΣΜΟΣ (ΕΟΚ) αριθ. 2825/84 ΤΗΣ ΕΠΙΤΡΟΠΗΣ  της 5ης Οκτωβρίου 1984  για τροποποίηση του κανονισμού (ΕΟΚ) αριθ. 283/84 όσον αφορά τις ημερομηνίες για την κατάρτιση του καταλόγου προτάσεων που λαμβάνονται υπόψη για τη χρηματοδότηση και για τη σύναψη συμβολαίων σχετικά με τη βελτίωση της ποιότητας του γάλακτος εντός της Κοινότητας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 σχετικά με την εισφορά συνυπευθυνότητας και τα μέτρα που προορίζονται να διευρύνουν την αγορά στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1206/84 (2), και ιδίως το άρθρο 4,  Εκτιμώντας:  ότι το άρθρο 5 παράγραφοι 2 και 3 του κανονισμού (ΕΟΚ) αριθ. 283/84 της Επιτροπής της 1ης Φεβρουαρίου 1984 σχετικά με τη συνέχιση των ενεργειών που αφορούν τη βελτίωση της ποιότητας του γάλακτος και στην Κοινότητα, οι οποίες αναφέρονται στον κανονισμό (ΕΟΚ) αριθ. 1271/78 (3), όπως τροποποιήθηκε από τον κανονισμό (ΕΟΚ) αριθ. 412/84 (4), καθορίζει τις προθεσμίες σχετικά με την κατάρτιση του καταλόγου των προτάσεων που λαμβάνονται υπόψη για τη χρηματοδότηση και με τη σύναψη των συμβολαίων για τις αναφερόμενες ενέργειες· ότι οι προθεσμίες αυτές δεν μπορούν να τηρηθούν για διοικητικούς λόγους και ότι πρέπει να αναβληθούν·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 283/84 τροποποιείται ως εξής:  1. Η ημερομηνία «1η Ιουλίου 1984» που εμφαίνεται στο άρθρο 5 παράγραφος 2 αντικαθίσταται από την ημερομηνία «15 Οκτωβρίου 1984».  2. Η ημερομηνία «1η Σεπτεμβρίου 1984» που εμφαίνεται στο άρθρο 5 παράγραφος 3 αντικαθίσταται από την ημερομηνία «15 Νοεμβρίου 1984».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 5 Οκτωβρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 131 της 26. 5. 1977, σ. 6.  (2) ΕΕ αριθ. L 115 της 1. 5. 1984, σ. 73.  (3) ΕΕ αριθ. L 32 της 3. 2. 1984, σ. 28.  (4) ΕΕ αριθ. L 48 της 18. 2. 1984, σ. 13.